**ВЪТРЕШНИ ПРАВИЛА**

ЗА ЗАЩИТА НА ЛИЦАТА, ПОДАВАЩИ СИГНАЛИ ИЛИ ПУБЛИЧНО ОПОВЕСТЯВАЩИ ИНФОРМАЦИЯ ЗА НАРУШЕНИЯ

**Утвърдил:**

**инж. Бистра Павловска**

**Изпълнителен директор на ИАСАС**

Съгласувaли:

Тодор Гъдев

/главен секретар, ИАСАС/

Веселина Соколова- Багдади
 /директор на дирекция „АФО“/

Декември 2023 г.

1. **ОБХВАТ НА ПРИЛОЖЕНИЕ**

Тази процедура определя изискванията за защитата на лицата, които подават сигнали или публично оповестяват информация за нарушения на българското законодателство или на актове на Европейския съюз, станала им известна при или по повод изпълнение на трудовите или служебните им задължения или в друг работен контекст. Тя се прилага и за лица, свързани с лицата, които подават сигнали или публично оповестяват информация за нарушения.

1. Този процедура се прилага по отношение на сигнали за

1.1. Нарушения на българското и европейско законодателство, касаещи дейността на ИАСАС по отношение на:

а) обществените поръчки;

б) финансовите услуги, продукти и пазари и предотвратяването на изпирането на пари и финансирането на тероризма;

в) безопасността и съответствието на продуктите;

г) безопасността на транспорта;

д) опазването на околната среда;

е) радиационната защита и ядрената безопасност;

ж) безопасността на храните и фуражите, здравето на животните и хуманното отношение към тях;

з) общественото здраве;

и) защитата на потребителите;

к) защитата на неприкосновеността на личния живот и личните данни;

л) сигурността на мрежите и информационните системи;

1.2. нарушения, които засягат финансовите интереси на Европейския съюз по смисъла на чл. 325 от Договора за функционирането на Европейския съюз и допълнително уточнени в съответните мерки на Съюза;

1.3. нарушения на правилата на вътрешния пазар по смисъла на чл. 26, параграф 2 от Договора за функционирането на Европейския съюз, включително правилата на Европейския съюз и българското законодателство относно конкуренцията и държавните помощи;

1.4. нарушения, свързани с трансгранични данъчни схеми, чиято цел е да се получи данъчно предимство, което противоречи на предмета или на целта на приложимото право в областта на корпоративното данъчно облагане;

1.5. извършено престъпление от общ характер, за което лице по чл. 5 е узнало във връзка с извършване на своята работа или при изпълнение на служебните си задължения.

**2.** Тази процедура се прилага и по отношение на сигнали или публично оповестяване на информация за нарушения на българското законодателство в областта на:

2.1. правилата за заплащане на дължими публични държавни и общински вземания;

2.2. трудовото законодателство;

2.3. законодателството, свързано с изпълнението на държавна служба.

**3.** Тази процедура не се прилага за сигнали за нарушения:

а) на правилата за възлагане на обществени поръчки в областта на отбраната и националната сигурност, когато те попадат в обхвата на чл. 346 от Договора за функционирането на Европейския съюз;

б) на защитата на класифицирана информация по смисъла на чл. 1, ал. 3 от Закона за защита на класифицираната информация;

в) които са станали известни на лица, упражняващи правна професия и за които съществува задължение по закон за опазване на професионална тайна;

г) на поверителността на здравната информация по смисъла на чл. 27 от Закона за здравето;

д) на тайната на съдебното съвещание;

е) на правилата на наказателното производство

**4.** Защита се предоставя и на всяко друго сигнализиращо лице, което подава сигнал за нарушение, станало му известно в работен контекст.

**5.** Защита се предоставя и на:

а) лица, които помагат на сигнализиращото лице в процеса на подаване на сигнал;

б) лица, които са свързани със сигнализиращото лице и които могат да бъдат подложени на репресивни ответни действия поради сигнализирането.

**II. ОТГОВОРНОСТ**

За коректното прилагане на тази процедура отговорност имат главният секретар и лицата с вменени провомощия със заповед на Изпълнителния директор.

**III. СВЪРЗАНОСТ**

3.1. Закон за защита на лицата, подаващи сигнали или публично оповестяващи информация за нарушения, в сила от 04.05.2023 г. (ЗЗЛПСПОИН)

3.2. Закона за защита на личните данни, в сила от 01.01.2002 г.

3.3. Закон за правната помощ, в сила от 04.10.2005 г.

3.4. Директива (ЕС) 2016/680 на Европейския парламент и на Съвета от 27 април 2016 година относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни

3.5. Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни

**IV. ДЕФИНИЦИИ**

4.1. **"Нарушения"** са действия или бездействия, които са:

а) незаконосъобразни и са свързани с българското законодателство или актовете на Европейския съюз в областите на Закон за защита на лицата, подаващи сигнали или публично оповестяващи информация за нарушения, или

б) противоречат на предмета или целта на правилата в актовете на Европейския съюз и областите, посочени в Закон за защита на лицата, подаващи сигнали или публично оповестяващи информация за нарушения.

4.2. **"Информация за нарушение**" е информация, включително основателни подозрения, за действителни или потенциални нарушения, които са извършени или е много вероятно да бъдат извършени в организацията, в която работи или е работило сигнализиращото лице, или в друга организация, с която то е или е било в контакт по време на работата си, както и за опити за прикриване на нарушения.

4.3. **"Работен контекст"** са настоящи или минали работни дейности в публичния или в частния сектор, чрез които, независимо от тяхното естество, лицата получават информация за нарушения и в рамките на които тези лица могат да бъдат подложени на репресивни ответни действия, ако подадат такава информация.

4.4. **"Сигнализиращо лице"** по смисъла на този закон е физическо лице, което подава сигнал или публично оповестява информация за нарушение, станало му известно в качеството му на:

а) работник по смисъла на член 45, параграф 1 от Договора за функционирането на Европейския съюз, включително работник, служител, държавен служител или друго лице, което полага наемен труд, независимо от характера на работата, от начина на заплащането и от източника на финансирането;

б) лице, което полага труд без трудово правоотношение и/или упражнява свободна професия и/или занаятчийска дейност;

в) стажант;

г) лице, което работи за физическо или юридическо лице, негови подизпълнители

д) кандидат за работа, участвал в конкурс или друга форма на подбор за постъпване на работа и получил в това качество информация за нарушение;

е) работник или служител, когато информацията е получена в рамките на трудово или служебно правоотношение, което е прекратено към момента на подаване на сигнала или на публичното оповестяване.

 Защита се предоставя и на:

а) лица, които помагат на сигнализиращото лице в процеса на подаване на сигнал и чиято помощ следва да е поверителна;

б) лица, които са свързани посредством работата или роднини на сигнализиращото лице и които могат да бъдат подложени на ответни действия поради сигнализирането;

в) юридически лица, в които сигнализиращото лице притежава дялово участие, за които работи или с които е свързано по друг начин в работен контекст.

4.5. "**Вътрешно подаване на сигнал**" е устно или писмено съобщаване на информация за нарушения в рамките на даден правен субект в частния или публичния сектор.

4.6. "**Външно подаване на сигнал**" е устно или писмено съобщаване на информация за нарушения на компетентните органи.

 4.7**. "Ответни действия"** са всяко пряко или непряко действие или бездействие, което настъпва в работен контекст, предизвикано е от вътрешно или външно подаване на сигнал или от публично оповестяване, и което причинява или може да причини неблагоприятни последици, увреждащи сигнализиращото лице.

**V. ПОДАВАНЕ НА СИГНАЛ**

Лицата, подаващи сигнали или публично оповестяващи информация за нарушения, могат да избират начина за сигнализиране:

* да подадат сигнал чрез вътрешен канал за подаване на сигнали;
* чрез публично оповестяване на информацията за нарушенията и/или
* да подадат сигнала до Централния орган за външно подаване на сигнали – Комисия за защита на личните данни, гр. София, бул. “Проф. Цветан Лазаров“ №2, имейл: [kzld@cpdp.bg](https://nra.bg/wps/portal/nra/kontakti/connection.nap/Kanal-za-vutreshno-podavane-na-signali/%21ut/p/z1/jZBNb4JAEIZ_iweOZcby4eKNpmTlK1larXQuDSS4kCBLECX--5L0RGnVuc3keWYmLxCkQE12qWTWV6rJ6rH_JPtLCO5uOEMUq2eG9ruwEoxfYovZsJ8CThQZmIjQeA23HnrcAnrEx3_Kxcf8GwDdXr8Hmp5YBqGJSeSvEjt-Q8aXvwHnwxwB4TDhxQz5FmfAPIN7XwRAslb5T-BukxtMAnXFoeiKTj9347js-_a01lDDYRh0qZSsCz2XGv5llOrUQzoBoT3udilW_hPl18FdLL4BFdWYZw%21%21/kzld%40cpdp.bg%22%20%5Ct%20%22_blank). Повече информация относно реда и начина на подаване на сигнали до Комисията във връзка със ЗЗЛПСПОИН може да откриете на нейната интернет страница: [https://www.cpdp.bg](https://www.cpdp.bg/).

**Условията за защита на сигнализиращите лица** са по реда на чл. 6 от ЗЗЛПСПОИН.

**Условията за защита на лицата, които публично оповестяват информация за нарушения** е по реда на чл. 7 от ЗЗЛПСПОИН.

**Правото на защита на анонимно подалия сигнал** е по реда на чл. 10 от ЗЗЛПСПОИН

**5.1. Канал за вътрешно подаване**

В ИАСАС са определени условията и реда за подаване на сигнали, като информацията е поместена на интернет страницата на ИАСАС и е поставена на видно място в офисите на агенцията.

С оглед възможността за бързо предотвратяване на нарушение или отстраняване на последиците от нарушение, попадащо в приложното поле на ИАСАС, сигналът следва да се подава приоритетно чрез изградения в ИАСАС канал за вътрешно подаване на сигнали, освен ако за сигнализиращото лице съществува риск от ответни, дискриминиращи го действия или че няма да бъдат предприети ефективни мерки за проверка на сигнала за отстраняване на нарушението, по-конкретно:

* по електронен път – чрез изпращане на предварително попълнен формуляр, утвърден от Комисията за защита на личните данни (КЗЛД), на следния електронен адрес: gdpr@iasas.government.bg. Формулярът може да се изтегли от сайта на ИАСАС.
* устно подаване на сигнал – на телефон +359 2 870 03 75 (телефонните разговори не се записват) или по искане на сигнализиращото лице - чрез лична среща в уговорен между страните подходящ срок. Устният сигнал се документира чрез попълване на формуляр от служителя, отговарящ за разглеждането на сигнали, който предлага на подаващия сигнала да го подпише при желание от негова страна.
* на място в сградата на ЦУ на ИАСАС с адрес: гр. София, 1113 бул. “Цариградско шосе” 125. Блок 1, с искане за провеждане на среща с длъжностното лице по защита на данните на ИАСАС.

Към сигнала могат да се приложат всякакъв вид източници на информация, подкрепящи изложените в него твърдения, и/или позоваване на документи, в т. ч. посочване на данни за лица, които биха могли да потвърдят съобщените данни или да предоставят допълнителна информация.

Изпълнителният директор на ИАСАС определя със заповед един или повече служители, които отговарят за разглеждането на сигнали.

**5.2. Действия при неточности и непълноти по сигнал**

Ако сигналът съдържа нередовности, член на комисията разглеждащ сигнала, изпраща съобщение на сигнализиращото лице за отстраняването им в 7-дневен срок от получаване на сигнала. Ако нередовностите не бъдат отстранени в този срок, документираната информация по сигнала се връща на сигнализиращото лице.

Всеки сигнал се проверява от определената със заповед комисия, по отношение на неговата достоверност. Не се разглеждат сигнали, съдържанието на които не дава основания да се приемат за правдоподобни.

Сигнали, които съдържат очевидно неверни или заблуждаващи твърдения за факти, се връщат с указание към подателя за поправка на твърденията и за отговорността, която той носи за набеждаване.

**5.3. Препращане на сигнал до друг компетентен орган**

Ако сигналът е извън компетенциите на ИАСАС, Изпълнителният директор препраща незабавно сигнала до органа, компетентен по предмета му, без да разкрива данни за лицето, подало сигнала.

В случай, че за установяване на истинността на твърдените в сигнала факти е необходимо да бъде разкрита самоличността на техния подател, изпълнителният директор може да направи това пред компетентния орган само след получаване на писмено съгласие от подателя на сигнала, като се гарантира защитата на подателя.

**5.4. Регистриране на сигнал**

Всеки постъпил сигнал, независимо от начина на подаване, се регистрира в „Регистър на сигнали за нарушения“.

5.4.1. Получаване на УИН на сигнал по ЗЗЛПСПОИН

 За да се гарантира, че всеки постъпил сигнал при задължените субекти ще бъде регистриран и разгледан, както и за да се осигури отчетност и проследимост на всеки сигнал в КЗЛД стартира функционалност за генериране на Уникален идентификационен номер (УИН) на сигнал, следва да се взима от определените по чл. 14 от ЗЗЛПСПОИН служители, отговарящи за разглеждането на сигнали. Този номер ще се използва от тях за нуждите на регистриране на подадените до задължените субекти сигнали.

За получаването на УИН служителят, отговарящ за разглеждането на сигнала, ще трябва да предостави следната информация:

- Наименование и ЕИК/БУЛСТАТ на работодателя, при когото е подаден сигналът;

- Идентификационни данни на служителя, отговарящ за разглеждането на сигнала;

- Предмет на сигнала (съответните области, предвидени в чл. 3, ал. 1 и ал. 2 от ЗЗЛПСПОИН);

- Начин на получаване (писмено или устно).

**5.5. Работа със сигналите. Вътрешна проверка**

* Вътрешната проверка се извършва от определена със заповед комисия.
* Резултатите от проверката се докладват писмено на Изпълнителния директор.
* Изпълнителния директор предприема действия в рамките на пълномощията си за преустановяване на нарушението или за предотвратяването му, ако то не е започнало.
* С приоритет се разглеждат сигналите за тежки нарушения.

**5.6. Прекратяване на проверката**:

а) когато нарушението, за което е подаден сигналът, е маловажен случай и не налага предприемането на допълнителни последващи действия;

б) приключването не засяга други задължения или приложими процедури във връзка с нарушението;

в) по повтарящ се сигнал, който не съдържа нова информация от съществено значение за нарушение, по отношение на което вече има приключила проверка, освен ако нови правни или фактически обстоятелства не дават основание за предприемането на последващи действия;

г) когато се установят данни за извършено престъпление, сигналът и материалите към него се изпращат незабавно на прокуратурата.

**5.7. Информиране на подателя**

В срок от 7 дни след получаването на сигнала служителят, отговарящ за разглеждането му, ще потвърди получаването и ще Ви предостави информация за регистриране на сигнала и неговия уникален идентификационен номер и дата.

Всяка следваща информация или комуникация във връзка със сигнала се прилага към този уникален идентификационен номер.

Комисията отговаряща за разглеждане на сигнала, в срок не по-дълъг от три месеца след потвърждаването на получаването на сигнала, изготвя доклад, в който описва накратко информацията от сигнала, предприетите действия, окончателните резултати от проверката по сигнала, които заедно с мотивите съобщава на подалия сигналаработникили служител и на засегнатото лице при спазване на задължението за тяхната защита.

**5.8. Взаимодействие между органите, приемащи сигнали**

В случай, че сигнал за нарушения на българското законодателство или на правото на Европейския съюз е постъпил директно в ИАСАС, Изпълнителният директор е длъжен незабавно да препрати сигнала до Комисията по съответния канал за външно подаване на сигнали.

В случай, че сигналът е попаднал при служители, различни от служителите, отговарящи за разглеждането на сигнали, на получилите го служители се забранява да разкриват всякаква информация, чрез която би могла да се установи самоличността на сигнализиращото или засегнатото лице, а сигналът се препраща незабавно, без изменения, на служителите, отговарящи за разглеждането на сигналите.

**5.9. Допълнителни правила, приложими за вътрешното подаване на сигнали**

**Задължение за поверителност**

В ИАСАС се предприемат мерки за защита на информацията, свързана с подадените сигнали за нарушения, и за защита на самоличността на сигнализиращите и на засегнатите лица:

* осигурен е достъп до информацията единствено на служителите, на които тези данни са необходими за изпълнение на служебните им задължения.
* разкриването на самоличността или информацията свързана със сигнала се допуска само при изрично писмено съгласие на сигнализиращото лице.

Самоличността на сигнализиращото лице и всяка друга информация, от която може пряко или непряко да се узнае неговата самоличност, може да бъде разкрита само когато това е необходимо и пропорционално задължение, наложено от българското законодателство или от правото на Европейския съюз в контекста на разследвания от национални органи или на съдебни производства, включително с оглед на гарантиране правото на защита на засегнатото лице.

При възникване на необходимост от разкриването им, оправомошено лице от ИАСАС уведомяват писмено сигнализиращото лице, като посочва мотивите.

Сигнализиращото лице не се уведомява, когато с това се застрашава разследването или съдебното производство.

**Обработване на лични данни**

Всяко обработване на лични данни, извършено във връзка с сигнала за нарушение, се извършва в съответствие с Регламент (ЕС) 2016/679 и Директива (ЕС) 2016/680, Закона за защита на личните данни.

Не се събират лични данни, които явно не са от значение за разглеждане на конкретния сигнал, а ако бъдат случайно събрани, се заличават.

**6. МЕРКИ ЗА ОСИГУРЯВАНЕ НА ЗАЩИТА**

 **6.1. Забрана за ответни действия спрямо лицата, които са подали сигнал или публично са оповестили информация за нарушение** описани в чл. 33 от ЗЗЛПСПОИН**.**

 **6.2. Отговорност за вреди**

В случай на нарушение на забрана по т. 6.1 сигнализиращото лице има право на обезщетение за претърпените имуществени и неимуществени вреди.

**6.3. Мерки за подкрепа**

Сигнализиращото лице има право на достъп до следните мерки за подкрепа:

а) безплатни и достъпни информация и съвети относно процедурите и мерките за защита от Комисията за защита на личните данни

б) помощ срещу репресивни ответни действия, включително чрез надлежно съобщаване на факта, че има право на защита от Комисията за защита на защита на личните данни;

в) правна помощ от Националното бюро за правна помощ в наказателни, граждански, административни и в международни спорове по граждански дела, свързани със защитата на сигнализиращото лице във връзка с подадения от него сигнал или оповестената информация, в съответствие със Закона за правната помощ;

6.4. **Освобождаване от отговорност**

По реда на чл. 36-40 от ЗЗЛПСОИН

**7. СРОК ЗА СЪХРАНЕНИЕ НА ЛИЧНИТЕ ДАННИ**

Личните данни се съхраняват в срок, който се определя при отчитане на следните критерии:

а) времето за извършване на проверката по сигнала,

б) времето, необходимо за по-нататъшни разследвания и

в) времето за съхранение на сигнала съгласно чл. 18, ал. 2, т. 9 от ЗЗЛПСПОИН.